Orang Doria

Orang Doria (, , tunggal , ) merupakan salah satu daripada empat suku utama yang orang Helen (atau Yunani) dari zaman Yunani Klasik membahagikan diri mereka (di samping orang Aeolia, Akhaia, dan Ionia).Apollodorus, Library, I, 7.3 Mereka hampir selalu dipanggil "orang Doria", seperti mana mereka digelarkan pertama kali mereka dirujuk dalam Odysseia,Homer, Odyssey, Book XIX (Line 177). di mana mereka ditemui sudah mendiami pulau Kreta.

Gaya hidup dan susunan masyarakat mereka adalah rencam, dari menjadi pusat perdagangan di kota Korinthos yang terkenal dengan kesenian dan seni bina, ke negeri ketenteraan yang terpencil Sparta; namun semua orang Helen tahu kawasan mana adalah Doria dan mana yang bukan. Negeri-negeri Doria yang berperang sering, tetapi bukan selalu, mengharapkan bantuan negeri Doria yang lain. Orang Doria mempunyai dialek Yunani Doria tersendiri serta tradisi sosial dan sejarah yang unik.

Pada abad ke-5 SM, orang Doria dan Ionia ialah dua etnik Yunani yang paling penting dari segi politik, dan pertembungan mereka akhirnya mengakibatkan Perang Peloponnesos. Sejauh mana orang Helen abad ke-5 menganggap dirinya sebagai orang "Ionia" atau "Doria" diperdebat. Pada satu hal,  menyimpulkan tidak ada komponen etnik sebenar dalam budaya Yunani abad ke-5, walaupun terdapat unsur-unsur anti-Doria dalam propaganda Athens. Pada satu lagi hal, John Alty menafsirkan semula sumber sejarah dan membuat kesimpulan bahawa etnik memang mendorong tindakan-tindakan abad ke-5. Orang moden yang melihat identifikasi etnik ini melalui tradisi sastera abad ke-5 dan ke-4 SM telah banyak dipengaruhi oleh politik sosial mereka sendiri. Selain itu, menurut E. N. Tigerstedt, pengagum nilai-nilai Eropah abad ke-19 yang mereka anggap sebagai orang "Doria" menganggap diri mereka sebagai "Lakonofil" (pencinta Sparta) dan mendapati persamaan dengan budaya dari zaman mereka juga; bias mereka menyumbang kepada tafsiran moden tradisional tentang siapakah "orang Doria".

 Rujukan 

 Bibliografi 

  Five editions between 1993 and 1995.



 Müller, Karl Otfried, Die Dorier (1824) was translated by Henry Tufnel and Sir George Cornewall Lewis and published as The History and Antiquities of the Doric Race, (London: John Murray), 1830, in two vols.


 Pautan luar 

 .



Kategori:Orang Yunani
Kategori:Suku kaum Yunani
Kategori:Orang purba Anatolia
Kategori:Suku kaum purba di Rhodes
Kategori:Suku kaum purba di Crete
Kategori:Suku kaum purba di Epirus
Kategori:Suku kaum purba di Macedonia
Kategori:Yunani Mycenae
Kategori:Suku kaum purba di Yunani
Kategori:Orang Doria